CELEX: C2005/093/03
Language: sk
Date: 2005-04-16 00:00:00
Title: Rozsudok Súdneho dvora (tretia komora) zo 17. februára 2005 vo veci C-134/03 (návrh na začatie prejudiciálneho konania podaný Giudice di pace di Genova-Voltri): Viacom Outdoor Srl proti Giotto Immobilier SARL (Voľné poskytovanie služieb — Hospodárska súťaž — Služby plagátovej propagácie reklamných správ — Vnútroštátna legislatíva zavádzajúca miestnu daň za reklamu — Poskytovanie služieb verejnej plagátovej propagácie obcami — Právomoc obcí upravovať poskytovanie služieb plagátovej propagácie reklamných správ — Nediskriminačné vnútroštátne zdanenie)

16.4.2005   
            
            
               SK
            
            
               Úradný vestník Európskej únie
            
            
               C 93/2
            
         
      ROZSUDOK SÚDNEHO DVORA
   
   (tretia komora)
   zo 17. februára 2005
   vo veci C-134/03 (návrh na začatie prejudiciálneho konania podaný Giudice di pace di Genova-Voltri): Viacom Outdoor Srl proti Giotto Immobilier SARL (1)
   
   (Voľné poskytovanie služieb - Hospodárska súťaž - Služby plagátovej propagácie reklamných správ - Vnútroštátna legislatíva zavádzajúca miestnu daň za reklamu - Poskytovanie služieb verejnej plagátovej propagácie obcami - Právomoc obcí upravovať poskytovanie služieb plagátovej propagácie reklamných správ - Nediskriminačné vnútroštátne zdanenie)
   (2005/C 93/03)
   Jazyk konania: taliančina
   Vo veci C-134/03, predmetom ktorej je návrh na začatie prejudiciálneho konania podľa článku 234 ES podaný rozhodnutím Giudice di pace di Genova-Voltri (Taliansko) z 10. marca 2003 a doručený Súdnemu dvoru 25. marca 2003, ktorý súvisí s konaním: Viacom Outdoor Srl proti Giotto Immobilier SARL, Súdny dvor (tretia komora), v zložení: predseda tretej komory A. Rosas (spravodajca), sudcovia A. Borg Barthet, J.-P. Puissochet, J. Malenovský a U. Lõhmus, generálna advokátka: J. Kokott, tajomník: L. Hewlett, hlavná referentka, vyhlásil dňa 17. februára 2005 rozsudok, ktorého výrok znie:
   
               1)
            
            
               Prejudiciálne otázky týkajúce sa výkladu článkov 82 ES, 86 ES, 87 ES a 88 ES sú neprípustné.
            
         
               2)
            
            
               Článok 49 ES nebráni vyberaniu takej dane akou je miestna daň z reklamy zavedená prostredníctvom decreto legislativo n 507 – Revisione ed armonizzazione dell'imposta comunale sulla pubblicità e del diritto sulle pubbliche affissioni (legislatívneho dekrétu č. 507 – Revízia a harmonizácia miestnej dane z reklamy a poplatkov z plagátovej propagácie), z 15. novembra 1993.
            
         
      (1)  Ú. v. EÚ C 146, 21.6.2003